Държавен вестник, бр. 94, 2008 г., стр. 3

Б Р О Й  94
Д Ъ Р Ж А В Е Н   В Е С Т Н И К
С Т Р .  3
(2) Лице, заемащо публична длъжност,
няма право да извършва консултантска дей-
ност по отношение на лица, които са заинте-
ресовани от актовете му, издавани при осъ-
ществяване на правомощията или задълже-
нията му по служба.
Чл. 11. Лице, заемащо публична длъжност,
няма право да дава съгласие или да използва
служебното си положение за рекламна дейност.
Г л а в а  т р е т а
ДЕКЛАРИРАНЕ НА НЕСЪВМЕСТИМОСТ
И ЧАСТНИ ИНТЕРЕСИ
Чл. 12. Лице, заемащо публична длъжност,
подава:
1. декларация за несъвместимост по смисъ-
ла на чл. 5;
2. декларация за частни интереси; деклара-
цията е по образец съгласно приложението;
3. декларация за настъпила промяна в об-
стоятелствата по т. 1 или 2;
4. декларация за частен интерес по конкре-
тен повод.
Чл. 13. (1) Лице, заемащо публична длъжност,
подава декларацията по чл. 12, т. 1 в 7-дневен
срок от избирането или назначаването му.
(2) Когато лицето е декларирало наличие на
несъвместимост, то е длъжно в едномесечен
срок от подаване на декларацията по ал. 1 да
предприеме необходимите действия за отстра-
няване на несъвместимостта.
(3) Разпоредбите на ал. 1 и 2 се прилагат,
доколкото в специален закон не е предвидено
друго.
Чл. 14. Лице, заемащо публична длъжност,
подава декларацията по чл. 12, т. 2 в 7-дневен
срок от избирането или назначаването му. В
декларацията лицето посочва обстоятелствата,
които биха довели до възникване на конфликт
на интереси, като:
1. участие в търговски дружества, в органи
на управление или контрол на юридически лица
с нестопанска цел или на кооперации, както и
извършване на дейност като едноличен търго-
вец към датата на избирането или назначаване-
то и 12 месеца преди датата на избирането или
назначаването;
2. поети задължения към кредитни или фи-
нансови институции, както и към други лица,
на стойност над 5000 лв.; лицето посочва разме-
ра и вида на поетото задължение и данни за
своя кредитор;
3. договори с еднолични търговци или юри-
дически лица, които биха се оказали облагоде-
телствани от актовете или действията на лице-
то, заемащо публична длъжност;
4. данни за свързани лица, дейността на ко-
ито би довела до възникване на конфликт на
интереси при изпълнение на задълженията на
лицето, заемащо публична длъжност;
5. всяка друга информация за частен инте-
рес, която лицето сметне за необходимо да
посочи.
Чл. 15. Лице, заемащо публична длъжност,
подава декларацията по чл. 12, т. 3 в 7-дневен
срок от настъпване на промяната, освен ако в
специален закон е предвидено друго.
Чл. 16. (1) Лице, заемащо публична длъжност,
подава декларацията по чл. 12, т. 4, когато има
частен интерес във връзка с изпълнение на свое
правомощие или задължение по служба.
(2) Декларацията по ал. 1 се подава преди
започването или по време на изпълнението на
правомощието или задължението по служба.
Чл. 17. (1) Лицето, заемащо публична длъж-
ност, подава декларациите по чл. 12 пред органа,
който го избира или назначава, или пред съответ-
ната комисия—за лице по чл. 25, ал. 2, т. 1 и 3.
(2) Декларациите се обявяват на интернет
страницата на органите по ал. 1 при спазване
на Закона за защита на личните данни.
Чл. 18. (1) Органите по избора или назнача-
ването, както и съответните комисии по чл. 25,
ал. 2, т. 1 и 3 поддържат регистри на деклара-
циите по чл. 12.
 (2) Декларациите се съхраняват 10 години,
след което се унищожават от комисия, опреде-
лена от съответния орган.
Г л а в а  ч е т в ъ р т а
ДЕЙСТВИЯ ЗА ПРЕДОТВРАТЯВАНЕ НА
КОНФЛИКТ НА ИНТЕРЕСИ
Чл. 19. (1) Лице, заемащо публична длъж-
ност, се отстранява от изпълнение на задъл-
жение по служба, когато е подало декларация
по чл. 12, т. 4.
(2) Лице, заемащо публична длъжност, може
да бъде отстранено от изпълнение на задълже-
ние по служба и от органа по избора или назна-
чаването, ако той смята, че е налице конфликт
на интереси.
(3) Органът по избора или назначаването
преценява за всеки конкретен случай наличие-
то или липсата на конфликт на интереси.
(4) Когато държавен орган, орган на местно-
то самоуправление или друг орган обсъжда и
решава въпрос, по който негов член е деклари-
рал частен интерес, последният не участва в
обсъждането и гласуването. В тези случаи реше-
нията се приемат с предвиденото мнозинство от
членовете на органа, като се изключи лицето, за
което е налице конфликт на интереси.
(5) Алинеи 1—4 не се прилагат за лица, зае-
мащи публични длъжности, когато в специа-
лен закон е предвидено друго.
Чл. 20. (1) При съмнение за конфликт на
интереси лицето, заемащо публична длъжност,
писмено заявява пред органа по избора или
назначаването съответното обстоятелство.
(2) Органът по избора или назначаването се
произнася с писмен акт.